<classify> Timu hiyo iliyotwaa ubingwa huo wa Kombe la Kagame juzi baada ya kuifunga Gor Mahia ya Kenya 2-0 katika mchezo uliochezwa katika Uwanja wa Taifa, imepania kufanya vizuri katika ligi na michuano ya kimataifa.Azam inaanza kambi ikiwa chini ya kocha wake Sterwatt Hall, ambaye alirejeshwa kuifundisha timu hiyo ikiwa ni mara yake ya tatu kutua Azam. Akizungumza na gazeti hili jana, Ofisa Habari wa Azam FC, Jaffar Iddi alisema kuwa kikosi hicho kimeamua kuweka kambi kisiwani humo kutokana na kuvutiwa na mazingira tulivu ya kisiwa hicho.Alisema katika kipindi hicho cha wiki mbili wachezaji watafundishwa mbinu mbalimbali za ushindi ili kuhakikisha kuwa wanatwaa tena taji la msimu huu. Najua Azam FC kwa msimu uliomaliza tulikuwa wa pili na msimu huu tunataka kuhakikisha kuwa tunashinda kabisa na hilo linawezekana kama ambavyo tumeanza kwa ushindi huu wa Kagame, alisema Jafa Idi.Aliongeza kuwa katika kuhakikisha kuwa wachezaji wanakuwa na hamasa zaidi, uongozi umeamua kuwaachia fedha zote ambazo kama klabu imeshinda katika michuano ya Kagame. Alisema wachezaji hao wamepewa fedha hizo zote na hakuna hata senti moja ambayo imeenda kwa timu hiyo.Klabu hiyo kwa kutwaa ubingwa ilipewa kitita cha dola za Marekani 30,000, ambazo ni zaidi ya Sh milioni 60.  <topic>: MICHEZO 